text: Ñawpa suti, Ñawpaq suti, Runa suti, Runa sapaq suti, Kikin suti nisqaqa runap kikinpa sutinmi, ñawpaq nisqa sapaq sutinmi. Qhichwa runapuraqa imaymana runa sutikunatam riwsinchik. Kathuliku runakunaqa santukunap kalindaryunpi kaq kristiyanu sutikunatam qunku, kastilla simimanta chaskisqa sutikunatam. Wakin kristiyanukuna iwriyu simimanta sutikunatam qun, Bibliap Ñawpa rimanakuyninmantam, Musuq rimanakuyninmantapas. Tawantinsuyu pachapitaq runakuna chaypacha rimasqa runa simimanta sutiyuq karqan, qhichwa simimanta, aymara simimantapas sutikuna karqan. Kunan pachapas chay Tawantinsuyu sutikunatam musuqmanta qunku. Wakin mama llaqtakunapitaq huk sutikunatam qunku, ahinataq muslim sutikunam, indyu sutikunam.